Lofotprodukt

Lofotprodukt AS er en sjømatprodusent med hovedkontor i Leknes i Lofoten, der den også har fabrikk. I Godvik i Bergen har Lofotprodukt produksjonsanlegg, samt salgs- og markedskontor i Oslo. Selskapet er den største private arbeidsgiveren i Leknes, og har i 2013 til sammen 140 ansatte. Bedriften produserer fisk og sjømat som den leverer til dagligvarebutikker, storhusholdning og firmagaver.

Historie

Lofot-Delikatesser ble etablert i september 1994 av Thorbjørn Sandnes, Bernh Wedding AS, Rist Invest AS og Vestvågøy Kommune. Ved etableringen av Lofot-delikatesser var fiskeproduksjonen i Stamsund, mens røykeriet, lageret og administrasjonen var på Tangstad. Bedriftens mål ved oppstart var å lage den beste fiskematen på markedet. De startet opp i Lofoten med lett tilgang på fisk og råvarer. Grûnderne fant slik ut at de skulle satse på fiskemat til de kresne. 

I oktober 2000 kjøpte Lofot-delikatesser opp Bentes fiskemat, som var en liten konkurrent som solgte fiskematprodukter til butikker i Lofoten. Ved kjøpet av Bentes fiskemat fikk de seiburgeren inn i sortimentet deres.

I april 2001 ble Tine Nord-Norge BA selskapets største eier, med 34 % andel. November samme år kjøpte de et nytt produksjonslokale midt i Leknes sentrum. Per da var de blitt så store at fabrikken de hadde fra før var blitt for liten. Produsentene hadde da valget om å stoppe veksten, eller satse for fullt. Valget falt da på å doble omsetningen i løpet av de neste årene. Ombyggingen og restaurering av den nye fabrikken tok cirka ett år.

Lofot-Delikatesser strevde med å få nye kjøpere til å prøve produktene deres. I et forsøk på å skille seg ut fra mengden forandret bedriften i februar 2003 navnet fra Lofot-Delikatesser til Lofoten. Intensjonen med endringen av deres visuelle identitet var å «fremheve produktutviklingen, og tydeliggjøre produktets opprinnelse, historie og verdier». Bedriften fikk ny logo og emballasjedesign slik at produktene skulle skille seg mer ut i butikkene, og etter endringen økte inntektene deres betraktelig. I løpet av første kvartal av 2004 etter at den nye emballasjen og logoen var blitt tatt i bruk, ble omsetningen i Nord-Norge økt med 50 % og i februar 2004 solgte Lofotprodukter produktene deres over hele landet. 

I 2009 kjøpte Lofotprodukt Madam Bergen med intensjon om videreføring av samme drift. Strategien til Lofotprodukt ved oppkjøpet var at de ville holde på de gamle oppskriftene og videreføre samme produksjonsprosess som Madam Bergen hadde benyttet. Lofotprodukt kjøpte Madam Bergen fordi de ville utvide produksjonen sin, og de ønsket å få reseptene fra selskapet inn i deres sortemang.

I mars 2010 ble Tines aksjepost i selskapet solgt til de marine investeringsselskapene Jawendel, Kverva og Stiftelsen Fritt Ord.

Kverva økte i november 2012 sin eierandel fra 33,7 % til 83,5 %.

Økonomi

Lofotprodukt AS har hatt en stor økonomisk vekst, dette spesielt de siste 10 år. I 2001 hadde selskapet en omsetning på 35 millioner mens de i 2012 hadde 273 millioner. Tall fra purehelp.no viser en jevnlig økning av omsetningen i samtlige år, de fleste med over 20 % økning pr. år. Lofotprodukt melder på sine hjemmesider at fokus på kvalitet, design, produktutvikling og salgsarbeid med smaksdemonstrasjoner har vært viktige faktorer for veksten.

Selv om Lofotprodukt har hatt en voldsom økonomisk vekst, har ikke alltid overskuddet vært svimlende. I 2011 viser regnskapet et underskudd på 6,3 millioner. Lofotprodukt var inne i en negativ trend hvor de var nødt til å ta grep. Markedssjef Camilla Beck Sætre bekrefter også dette via mail: Det stemmer at 2011 var et tøft år for Lofotprodukt. Dette skyldtes i hovedsak bygging av ny fabrikk og innkjøringsproblemer som fulgte med Fabrikken det er snakk om er lokalisert på Leknes, nærmere bestemt Storeidøya.

Administrerende direktør Sigvald Rist sa også i en artikkel til Lofotposten 12.09.2013 at de hadde vært inne i en «skikkelig frostnatt». Det var derfor nødvendig å sette i gang et forbedringsprosjekt som involverte alle ansatte.

De negative resultatene i 2011 ble etterfulgt av et godt økonomisk resultat i 2012, dette grunnet høyere inntjening (omsetningsvekst) og bedre kostnadskontroll. Forbedringsprosjekter i hele bedriften førte til effektivisering. Produktkalkyler viste at enkelte produkter ikke var lønnsomme, og disse ble enten forbedret og relansert med høyere dekningsbidrag eller sanert.

Som tidligere nevnt endte Lofotprodukt opp med en omsetning på 273 millioner i 2012. Overskudd ble samme år på 8,8 millioner før skatt. Regnskap viser også at dette er en økning på 67 millioner (30 %) sammenlignet med 2011. Året for 2013 er ifølge Rist spådd å bli et meget bra år.

Nedenfor er det et forenklet resultatregnskap fra de siste 5 år.

(Tall hentet fra proff.no)

Priser

2008: «Sjømatprisen» – Blir utdelt til en person, firma, eller organisasjon som i særlig grad har bidratt til økt utvikling av innovativ sjømat.

2009: «Design Effekt Grand Prix» – De var de første i Norge som mottok denne prisen. Den har som hensikt å bevise at strategiske designinvesteringer lønner seg i krone og øre.

2013: «Årets mat- og drikkeprodusent» – Hensikten er å synliggjøre eksempler på gode bedrifter som leverer bra produkter og er attraktive arbeidsplasser for de ansatte.

Eksterne lenker
 http://www.an.no/nyheter/article3868129.ece
 http://www.lofot-tidende.no/nyheter/article4364985.ece
 https://web.archive.org/web/20160810144115/http://www.norskdesign.no/2009/lofotdesign-i-verdensklasse-article12247-8028.html
 http://www.nationen.no/2013/03/06/norsk_mat/lofotprodukt_as/vest-lofoten/vestvagoy/arets_mat_og_drikkeprodusent_2013/7981921/
 http://www.lofotposten.no/Naeringsliv/article6857702.ece
 http://www.handelsbladetfk.no/id/23515?result=22725
 http://kreativtforum.no/arbeid/2013/08/hold-i-torsken
 Lofoten.no

Norske sjømatselskaper
Vestvågøy
Næringsliv i Nordland